[{"text_idx": "#000001", "text": "Mo\u0308o\u0308dunud na\u0308dalavahetusel vo\u0303o\u0303rustasid Ja\u0308rvakandi ja Ja\u0308rta discgolfirajad Eesti meistrivo\u0303istlusi discgolfi ehk kettagolfi paarisma\u0308ngus. Mo\u0303ningate eranditega vo\u0303ib o\u0308elda, et kohal oli kogu Eesti paremik."}, {"text_idx": "#000002", "text": "Vo\u0303istluste mastaapsust na\u0308itab seegi, et neid tuli pidada kahes paigas \u2013 Ja\u0308rvakandis ning Ma\u0308rjamaa la\u0308histel Ja\u0308rtal. Sealjuures tehti Ja\u0308rta rajal eelnevalt ka uuendusi, et see vajalikele tingimustele vastaks. Nii paigaldati viiele korvile kaks erinevat viskeala, millest u\u0308ks on kergem ja teine keerulisem. Vo\u0303istlustega tehti algust reedel, 17. septembril ning need kestsid pu\u0308hapa\u0308evani va\u0308lja. Kokku ka\u0308is kolme pa\u0308eva jooksul Ja\u0308rvakandis ja Ja\u0308rtal ma\u0308ngimas 340 ma\u0308ngijat kogu Eestist."}, {"text_idx": "#000003", "text": "Ta\u0308helepanuva\u0308a\u0308rne oli see, et vo\u0303istlused korraldati kahe omavalitsuse ja kahe kohaliku discgolfiklubi koosto\u0308o\u0308s. Oma o\u0303la panid alla Ma\u0308rjamaa ja Kehtna vallavalitsus ning Kehtna klubi Vunk ja Ma\u0308rjamaa klubi Easy4. Korraldajate esindaja Artur Ojasalu u\u0308tles, et see sillutas teed ka edasiseks koosto\u0308o\u0308ks. Ta lisas, et seekordne discgolfivo\u0303istlus paistis silma ka selle poolest, et juba o\u0303htuks olid YouTube\u2019i u\u0308les laetud videokokkuvo\u0303tted pa\u0308eva tulemustest."}, {"text_idx": "#000005", "text": "Discgolfi paarisma\u0308ngu Eesti meistrivo\u0303istluste esikolmikud 2021:"}, {"text_idx": "#000014", "text": "Saaremaa ralli oli raplamaalastele edukas"}]